Χρήστος Σβολόπουλος

Ο Χρήστος Σβολόπουλος (Αθήνα, 1907 - Αθήνα, 5 Μαρτίου 1998) ήταν Έλληνας αθλητικογράφος, προπονητής και αθλητής.
Ο Χρήστος Σβολόπουλος υπήρξε μία ιδιαίτερη προσωπικότητα του Ελληνικού αθλητισμού.
Γεννήθηκε στην Αθήνα και απο νεαρή ηλικία ασχολήθηκε με τον στίβο.
Υπήρξε πολυαθλητής, προπονητής σε διάφορες ομάδες και σε διάφορα αθλήματα. Ήταν ένας από τους σημαντικότερους Έλληνες αθλητικογράφους. Ήταν αθλητής του Πανελληνίου και μαζί του κατέκτησε το πρωτάθλημα Ελλάδος καλαθοσφαίρισης το 1928-1929.

Το 1934-1940 έμεινε στην Πάτρα και ήταν προπονητής στον ΝΟΠ. Με την ομάδα του Ναυτικού Ομίλου Πατρών κατέκτησε 5 πρωταθλήματα Ελλάδος στην υδατοσφαίριση (1935, 1937, 1938, 1939, 1940). Υπήρξε δε και προπονητής στίβου στην Παναχαϊκή.

Έχει συνδεθεί «πολυαθλητικά» με τον Παναθηναϊκό Αθλητικό Όμιλο. Μαζί με τον αδελφό του Βασίλη Σβολόπουλο έχουν υπάρξει ποδοσφαιριστές του Παναθηναϊκού (μόνο ο Βασίλης διακρίθηκε). Ήταν ο πρώτος τεχνικός της ομάδας μπάσκετ του Παναθηναϊκού λίγα χρόνια πριν τον πόλεμο. Επί Κατοχής ήταν προπονητής του κολυμβητικού τμήματος του Παναθηναϊκού και βοηθός προπονητή του ποδοσφαιρικού τμήματος. Βοήθησε τα μέγιστα στην ανάπτυξη της κολύμβησης του Παναθηναϊκού και μετά την απελευθέρωση της Αθήνας, τουλάχιστον μέχρι και το 1947. Τον Ιανουάριο του 1947 ανέλαβε την προπόνηση του τμήματος αθλοπαιδιών του Παναθηναϊκού (βόλεϊ και μπάσκετ), όταν ο τότε προπονητής Μάικ Στεργιάδης παραιτήθηκε. Επίσης εκείνα τα χρόνια ήταν τεχνικός των γυναικείων τμημάτων του Παναθηναϊκού. Με την ομάδα των Αθηνών έχει συνδεθεί και δημοσιογραφικά, όντας αρθρογράφος της επίσημης εφημερίδας του Παναθηναϊκού Α.Ο κατά το 1945.

Μετέπειτα διατέλεσε προπονητής υδατοσφαίρισης του Ολυμπιακού Πειραιώς, με τον οποίο κατέκτησε το Πρωταθλημα υδατοσφαίρισης του 1951. Ασχολήθηκε με την δημοσιογραφία αλλά και σαν διαιτητής σε πολλά αθλήματα ακόμα και στο Κατς. Συγκαταλέγεται στους μεγαλύτερους Έλληνες αθλητικογράφους. Ήταν επί σειρά ετών πρόεδρος του Πανελληνίου Συνδέσμου Αθλητικού Τύπου. Το 1952 αθλοθετεί 3τές επαμειβόμενο κύπελλο στο, Πινγκ πονγκ, στην μνήμη του Νίκου Ματζάρογλου.

Μεταξύ άλλων, έμεινε στην ιστορία και για το αντιγερμανικό άρθρο της 20ής Μαΐου 1945 με τίτλο «Κατηγορούμε τους Γερμανούς διότι εβεβήλωσαν τον ιερό τόπο της Ολυμπίας», που δημοσιεύθηκε στο δελτίο του Παναθηναϊκού.

Τίτλοι 
Ως αθλητής
 1 πρωτάθλημα καλαθοσφαίρισης Ελλάδας:
 1929 με τον Πανελλήνιο ΓΣ

Ως προπονητής
 6 πρωταθλήματα υδατοσφαίρισης Ελλάδας:
 1935, 1937, 1938, 1939 και 1940 με τον ΝΟ Πατρών 
 1951 με τον Ολυμπιακό Πειραιώς.

Παραπομπές

Πηγές 
100 χρόνια Μπάσκετ 1891-1991, Περιοδικό Τρίποντο, 1991
 Πρωταθλητής με τον Ολυμπιακό ο Χρήστος Σβολόπουλος, Αθλ.Ηχώ 27 Σεπτεμβρίου 1951
Λεωφόρος Ηρώων, Η ιστορία του Παναθηναϊκού Αθλητικού Ομίλου στα χρόνια του πολέμου και της Κατοχής (1940-1944), Ανδρέας Οικονόμου, ΚΑΠΑ Εκδοτική, 2014
 Εφημερίδα Παναθηναϊκός, 7 Απριλίου 1945 - 9 Αυγούστου 1945
Το Έθνος στα χέρια σας, επετειακή έκδοση για τη συμπλήρωση των έξι ετών της δεύτερης περιόδου της εφημ. «Έθνος», 1987
Θάνατος . Σβολόπουλου, ΕΣΗΕΑ, 5-3-1998, ανακτήθηκε 5-3-2016.

Έλληνες αθλητικογράφοι
Έλληνες καλαθοσφαιριστές
Έλληνες αθλητές του στίβου
Έλληνες προπονητές στίβου
Έλληνες προπονητές υδατοσφαίρισης
Προπονητές στίβου Παναχαϊκής
Προπονητές υδατοσφαίρισης Ολυμπιακού Πειραιώς
Προπονητές υδατοσφαίρισης Ν.Ο. Πατρών
Ποδοσφαιριστές Παναθηναϊκού
Προπονητές καλαθοσφαίρισης ΠΑΟ
Προπονητές κολύμβησης ΠΑΟ
Έλληνες διαιτητές